Xas akken yegget umawal ajenṭaḍ di snat n tewsatin-aki n tsekla taqbaylit tamensayt, ur yessenqes ara di lqima-nesen, ahat aṭas n imeɣriyen ara yḥesben timeslayin n lbaṛṛani yellan deg-sen d yiwen n lɛib, maɛni ad wekdeɣ i tikelt nniḍen d akken tamjadelt d temɛezbert ur sɛint ara timenɣas, imi amawal-aki ajenṭad d yiwen n ttbut ameqran ɣef imnekcamen id yeččan tamurt n leqbayel s yiɣil, yecban aɛraben, iṭarkiyen d iṛumyen, ihi amedyaz n zzman n yiɣil d anagi n tallit-is, yesleḥqaɣ-d amezruy-nneɣ akken t-iɛac, yella deg awal, ula deg udlis n wawal n Rebbi, llan aṭas n imawalen ijebṭaḍen bexlaf taɛrabt yecban taɛibrit, tamaziɣt, tafarisit, taṭarkit, xela ɛad tutlayt n bnaddem i yellan d lɛebd-is.